Området ved Fagerbakkvassdraget har stor verdi for reindrift og ligger i Duokta reinbeitedistrikt hvor det i 2006/2007 var 780 reinsdyr totalt. Ved Andkjelvatnet og Øvrevatnet er det trekk-, drivnings- og flyttleier for rein. Det er også høst- og vinterbeite ved Øvrevatnet. Om sommeren brukes området også av rein fra Sverige. Ved Sisovatnet er det en hytte som brukes av reineierne.